मुख्यमंत्री ने कॉलेज में प्रशिक्षण ले रहे दो युवाओं को एक निजी कंपनी की ओर से नियुक्ति पत्र भी सौपा। ग्राम करकोटी भैयाथान के महेश्वर कुमार पाटिल का पुणे के पलाश टेक्नोलॉजी एवं रामानुजनगर की कुमारी रिमी सिंह को पुणे के बीएसएफ प्लास्टिक कंपनी में जॉब मिला है। मुख्यमंत्री ने इन्हें नियुक्ति पत्र प्रदान किया। मुख्यमंत्री ने करनापारा विश्रामपुर के प्रिंस कुमार और सीतापुर के हरवंश पैकरा से भी बात की। ये दोनों मोटर मेकेनिक का प्रशिक्षण ले रहे हैं। उन्होंने मुख्यमंत्री को बताया कि ट्रेनिंग पूरी करने के बाद वे अपने गांव में खुद का गैराज खोलेंगे। मुख्यमंत्री ने कॉलेज के प्रशिक्षणार्थियों को उज्ज्वल भविष्य के लिए शुभकामनाएं दी। इस अवसर पर गृह मंत्री रामसेवक पैकरा, श्रम मंत्री भईया लाल राजवाड़े, लोकसभा सांसद कमलभान सिंह और पूर्व मंत्रीमती रेणुका सिंह भी उपस्थित थी।